परबतसर| वरिष्ठ सिविल न्यायाधीश ज्योति सोनी के निर्णय की पालना में गुरुवार को न्यायालय के पास स्थित धर्मशाला परिसर में स्थित दुकानदार से दुकान खाली करवा कर धर्मशाला ट्रस्टी को कब्जा सौंपा गया। जीवराज पांडुरंग मंत्री धर्मशाला परिसर में स्थित दुकान को प्रदीपकुमार सोनी ने गत 13 सालों से किराये पर ले रखी थी। किरायेदार द्वारा गत कई सालों से किराया अदा नहीं करने पर ट्रस्टी घनश्याम मंत्री ने वकील अरूण कुमार माथुर के जरिए न्यायालय में वाद दायर किया था। न्यायालय ने किरायेदार को दुकान खाली करके कब्जा सौंपने के आदेश पारित किए थे। निर्णय के अनुसार इजराय की पालना में नाजीर लालचंद बारूपाल द्वारा गुरुवार को किरायेदार प्रदीप सोनी से दुकान खाली करवा कर ट्रस्टी घनश्याम मंत्री को दुकान का कब्जा सौंपा।